recursal/SuperWikiNEXT-32B huggingface dataset:
**Party rock Anthem** adalah lagu hit oleh duo Amerika LMFAO dengan penyanyi British Lauren Bennett dan penerbit muzik Amerika, GoonRock. Ia diterbitkan sebagai single pertama dari album kedua mereka, *Sorry for Party Rocking* pada tahun 2011. Single ini menduduki nombor satu di Australia, Belgium, Brazil, Kanada, Denmark, Perancis, Jerman, Iceland, Ireland, New Zealand, Switzerland, United Kingdom dan Amerika Syarikat. Ia juga mencapai lima teratas di Finland, Itali, Norway, Poland dan Sweden. Ia adalah single terlaris sepanjang zaman di Australia. Di seluruh dunia, ia merupakan single digital terlaris ketiga tahun 2011 dengan jualan sebanyak 9.7 juta salinan. Ia adalah lagu digital terlaris ketiga dalam sejarah A.S.

"Rock Party Anthem" kini sedang menduduki kedudukan keeenam dalam *Billboard* sebagai paling berjaya sepanjang zaman. Ia kini merupakan salah satu daripada 50 video yang paling banyak dilihat di YouTube, dengan lebih daripada 1.6 bilion paparan.

Rujukan
-------

1. ↑  "IFPI DIGITAL MUSIC REPORT 2012 – KEY FACTS AND FIGURES" (PDF). International Federation of the Phonographic Industry. Diarkibkan daripada yang asal (PDF) pada 30 October 2012. Dicapai pada 23 January 2012. Unknown parameter `|deadurl=` ignored (bantuan)
2. ↑  Grein, Paul (June 19, 2013). "Week Ending June 16, 2013. Songs: Pharrell Is Chart MVP". *Chart Watch*. Yahoo! Music. Dicapai pada June 19, 2013.
3. ↑  Bronson, Fred (August 2, 2013). "Hot 100 55th Anniversary: The All-Time Top 100 Songs". *Chart Beat*. Billboard. Dicapai pada March 12, 2015.
4. ↑  "Most Viewed Videos of All Time (Over 450M views)". YouTube. Dicapai pada March 12, 2015.
| **Sekolah Menengah Kebangsaan Seri Tasik** |
| --- |
|
| 
Lencana SMK Seri Tasik |
| **Alamat** | Jalan 6/106, Bandar Sri Permaisuri, Cheras, Kuala Lumpur,  Malaysia |
| **Telefon** | 03-9172 6824 |
| **Faksimili** | 03-9171 4754 |
| **Klasifikasi** | Sekolah Menengah Kebangsaan, Sekolah Kerajaan |
| **Kod Sekolah** | WEA0245 |
| **Pengetua** | TUAN MOHD HAIZIR BIN MOHD SALLEH |
| **Penolong Kanan Tadbir dan Kurikulum** | EN. MOHAMAD ASRI BIN ALIAS |
| **Penolong Kanan Hal Ehwal Pelajar** | EN. SALBANI BIN SHAMSURI |
| **Penolong Kanan Kokurikulum** | PN. FUZIAH BINTI MAT YAKOP |
| **Penolong Kanan PPKI** | EN. AHMAD FIKRI BIN HJ DARUS |
| **Guru-guru Kaunseling** | 1. CIK RASHIDAH BINTI IBRAHIM,
2. SITI ROHANA BINTI NORDIN
3. FAUZI BIN MAJID
 |
| **Sesi Persekolahan** | Sesi pagi sahaja |
| **Tingkatan** | Tingkatan 1 hingga Tingkatan 5 |
| **Waktu persekolahan Menengah Rendah** | **Isnin - Khamis:** *7:20 a.m. hingga 1:30 p.m.*
**Jumaat:** *7:20 a.m. hingga 12:30 p.m.* |
| **Waktu persekolahan Menengah Atas** | **Isnin - Khamis:** *7:20a.m. hingga 2:00 p.m.*
**Jumaat:** *7:20 a.m. hingga 12:30 p.m.* |
| **Tahun dirasmikan** |  (2001-09-29) 29 September 2001 (umur 21) |

**Sekolah Menengah Kebangsaan Seri Tasik** merupakan sebuah Sekolah Menengah Kebangsaan yang terletak di Jalan 6/106, Bandar Sri Permaisuri, Cheras, Kuala Lumpur.

Pada tahun 2009, Sekolah Menengah Kebangsaan Seri Tasik memiliki 603 pelajar lelaki dan 494 pelajar perempuan, menjadikan jumlah keseluruhan murid seramai 1097 orang. Ia mempunyai seramai 78 orang guru.2009

Sejarah
-------

Sekolah Menengah Kebangsaan Seri Tasik telah dibina di atas kawasan seluas 7.2 ekar yang merangkumi 4 blok bangunan 4 tingkat. Tapak asal kawasan sekolah ini merupakan bekas tapak lombong yang ditebus guna.

Projek meratakan tanah telah dimulakan pada Januari 2000. Kemudian diikuti dengan kerja-kerja pembinaan yang bermula pada akhir Januari 2001. Setelah hampir 1 tahun 9 bulan dilaksanakan,akhirnya bangunan sekolah siap dibina sepenuhnya pada 29 September 2001.

Setelah siap dibina, akhirnya projek pembinaan sekolah ini telah diserahkan semula pada Kementerian Pendidikan pada 12 November 2002. Sekolah ini mula beroperasi secara rasmi pada 6 Januari 2003. Nama sekolah juga telah ditukar daripada Sekolah Menengah Kebangsaan Dwi Tasik kepada Sekolah Menengah Kebangsaan Seri Tasik.

Pencapaian
----------

Lagu Sekolah
------------

SMK Seri Tasik ternama
Kebanggaan semua

Melahir generasi cemerlang

Maju terus gemilang

  

Berilmu, berakhlak, berwawasan

Jadikanlah pedoman

Informatif, kreatif, inovatif

Ke mercu kejayaan

  

Berpandu Falsafah Pendidikan

Matlamat yang utama

Visi Misi sebagai cabaran

Tabah semangat waja

  

SMK Seri Tasik ternama

Kebanggaan semua

Mencapai hasrat cita mulia

Sekolahku tercinta

SMK Seri Tasik

Alamat
------

Sekolah Menengah Kebangsaan Seri Tasik
Jalan 6/106, Bandar Sri Permaisuri, Cheras, Kuala Lumpur
 Malaysia
Telefon = 391726824
Fax = 391714754

Pautan luar
-----------

* g
* Sekolah Menengah Kebangsaan Seri Tasik
**Persatuan Linguistik Malaysia** (PLM) merupakan satu persatuan penulis di Malaysia. 

Persatuan Linguistik Malaysia (PLM) ditubuhkan pada tahun 1977 untuk menggalakkan pengkajian terhadap bahasa dan masalah bahasa di Malaysia serta mengeratkan hubungan antara pengkaji dengan peminat bahasa. Sejak ditubuhkan, PLM telah menyusun pelbagai kegiatan yang meliputi penerbitan, pertemuan ilmiah (seminar, persidangan, forum, ceramah, syarahan dan sebagainya), penyelidikan, perundingan serta kursus akademik dan profesional. Dalam bidang penerbitan, PLM telah menerbitkan judul-judul buku yang meliputi pelbagai tema dan isu serta jurnal ilmiah, iaitu Jurnal Linguistik. Dalam kegiatan yang berbentuk pertemuan ilmiah, PLM sering menganjurkan persidangan, seminar, bengkel, forum dan ceramah yang berkaitan dengan perkembangan teori linguistik dan juga yang berkaitan dengan isu semasa bahasa dan sastera, seperti sebutan baku, pengajaran bahasa dan sastera serta isu dasar bahasa.

Persatuan Linguistik Malaysia merupakan salah satu dari Kongres Bahasa dan Persuratan Melayu V 1998.

Senarai Presiden PLM
--------------------

* 1977-1979 Asmah Haji Omar
* 1979-1997 Nik Safiah Karim
* 1997-2000 Farid M. Onn
* 2000-2008 Awang Sariyan
* 2008- Nor Hashimah Jalaluddin

Rujukan
-------

 1. ↑  Persatuan Linguistik Malaysia, Sumpah Setia Bahasa

Pautan luar
-----------

* Laman sesawang
**MALBAT** (**MAL**aysia **BAT**alion) merujuk pada batalion ketenteraan Malaysia yang bertugas di luar negara, biasanya sebagai sebahagian daripada pasukan pengaman Pertubuhan Bangsa-Bangsa Bersatu (PBB).

MALBATT I (Batalion Malaysia I) bertugas dengan Pasukan Perlindungan PBB (UNPROFOR) pada 1993 untuk mengawasi gencatan senjata dan juga mengawasi pelucutan senjata puak-puak yang bertelagah di Bosnia. Unit tersebut kemudiannya diganti oleh 2 Armor yang berkhidmat sebagai MALBATT II dalam tahun 1994 – 1995. 4 Armor berkhidmat sebagai MATBATT IV dan MALCON I (kontinjen Malaysia I) misi IFOR di bawah naungan NATO. Pasukan Malbat 5 pula terdiri daripada lima pegawai dan 68 anggota lain-lain pangkat Rejimen Ke-4 Kor Armour Diraja (4 KAD) yang berlepas ke Lebanon pada Oktober 2012. MALBATT 850 - 1 kontigen yang terdiri dari 300 kakitangan MAF dan RBAF yang berlepas dari Malaysia ke Lebanon pada 22 Oktober 2013.

Sejarah
-------

### 1960-an

Malaysia atau nama asalnya Persekutuan Tanah Melayu negara pertama terlibat misi pengaman di Congo (Operasi PBB di Congo, ONUC) dari 1961 hingga 1963, ketika itu dinamakan sebagai *Malayan Special Forces* (MSF) telah digerakan ke negara Afrika bergolak dan negara Asia ketiga selepas India dan Indonesia.

Misi sulung ini diketuai oleh Brig. Jen. Abdul Hamid Bidin manakala timbalan iaitu Lt. Kol. Ungku Nazaruddin bersama dua unit infantri serta pasukan sokongan seperti armor, perubatan, logistik dan semboyan. Antara lokasi yang menempatkan anggota MSF antaranya di Katanga dan sekitarnya.

Sepanjang misi pengaman, hanya dua anggota menerima Pingat Gagah Berani dan Pingat PBB, dari segi korban hanya tiga anggota terkorban semasa bertugas. Misi ini berakhir pada September 1963 susulan Konfrontasi Malaysia-Indonesia dan sejak itu lebih fokus keselamatan negara sahaja sehingga 1987.

### 1988-89: Namibia

Pada akhir 1980-an, Malaysia sekali lagi diberi peluang kedua menyertai misi pengamanan. Kali ini, MALBAT kembali ke bumi Afrika dan menyertai Pasukan Bimbingan Peralihan PBB (UNTAG) di Namibia, dan melibatkan pasukan Batalion ke-17 Rejimen Askar Melayu DiRaja (RAMD) dipilih mengikuti misi tersebut selama setahun.

Dalam budaya popular
--------------------

*MALBATT: Misi Bakara* merupakan filem tempatan yang berkisarkan tentang 19 askar dari Rejimen Askar Melayu Diraja (RAMD), rejimen paling kanan dalam tentera Malaysia, dihantar dalam misi berbahaya untuk menyelamatkan 70 Renjer AS yang terperangkap di Pasar Bakara di Somalia semasa perang saudara pada tahun 1993. Filem ini bakal ditayangkan pada 24 Ogos 2023. Filem ini diarahkan oleh Adrian Teh dan dibawah syarikat Golden Screen Cinemas, Act 2 Picutres, Berjaya Pictures, Aurum dan Astro Shaw serta edaran GSC Movies.

Rujukan
-------

1. ↑  Malbat 5 UNIFIL harus utamakan etika.
2. ↑  "Malbatt Misi Bakara". Golden Screen Cinemas. 5 Julai 2023.
3. ↑  "cinema.com.my - Malbatt Misi Bakara". 5 Julai 2023.
Para pemuda pemudi sedang bergembira menarikan tari dero
**Tari Dero** (*Modero*) adalah tarian tradisional yang sering dilakukan oleh Suku Bare'e yang berasal dari Kabupaten Tojo Una-una, Sulawesi Tengah.

Tari Dero yaitu *Gerakan Tarian yang selalu berpegangan tangan dengan membentuk lingkaran* dengan goyang mengikuti iringan lagu dan musik dari lalove (seruling), geso-geso, ganda (gendang), dan gongi (gong). Tari Dero atau Modero biasanya dilakukan Suku Bare'e apabila pulang dari mengayau.

Gerakan Tari Dero adalah hampir sama dengan Tari Moende, Gerakan Tari Moende ada tiga jenis gerakan tarian, sedangkan Modero hanya satu jenis gerakan tarian saja.

Suku Bare'e tersebut yang semua penduduknya beragama Islam telah berhasil mengubah suatu acara penyembahan yang tradisional dan kuno dari suatu suku ke sebuah Gerakan Tarian yang lebih moderen.

Sejarah
-------

Pada zaman Kerajaan Tojo Di Tojo ,Kabupaten Tojo Una-Una yang sekarang, Modero atau disebut juga Tarian "Dero" pada awalnya sebenarnya ditarikan di dalam Lobo (pusat ibadah masyarakat suku bare'e untuk Puempalaburu sebelum masuk islam). Tarian ini dilakukan ketika pasukan perang dari sebuah Lipu pulang pengayauan (penggal kepala). Mereka melakukan pengayauan karena dorongan kepercayaan mereka dimana diajarkan apabila ada musibah seperti panen gagal atau ada anggota masyarakat yang meninggal maka mereka harus mencari tengkorak kepala orang sebagai penolak bala. Demikian lalu tengkorak kepala yang didapatkan dari hasil pengayauan kemudian di letakan di tengah Lobo, lalu ditarikan oleh masyarakat secara melingkar dengan gaya yang sama seperti yang kita kenal sekarang dengan "Dero". Gerakan ini sangat bersifat magis dan kental nuansa spiritualnya. Daya magis tarian itu masih ada sampai sekarang.

Tari Modero mempengaruhi beberapa tarian dari akar budaya bangsa Austronesia dan Melanesia.
Penyebutan atau penamaan Tari Modero pada tari massal yang terkenal di wilayah tana nto bare'e ini memiliki sejarah yang panjang. Dan di jaman moderen Tari Modero dan Tari Moende di tarikan dengan diiringi Musik Elekton.

Gerakan Tari
------------

Gerakan Tarian Dero adalah hampir sama dengan Tari Moende, Gerakan Tari Moende ada tiga jenis gerakan tarian, sedangkan *Gerakan Tarian Modero hanya satu jenis gerakan tarian saja*.

**Gerakan Tari Dero yang hanya satu jenis gerakan tarian** tersebut adalah Gerakan Tarian yang bersumber dari Gerakan Tarian *ende ngkoyoe* atau *ende ntoroli*, **yaitu dua langkah ke kanan dan selangkah ke kiri dengan membentuk lingkaran dengan goyang bergandengan tangan mengikuti iringan lagu dan musik dari lalove (seruling), geso-geso, ganda (gendang), dan gongi (gong).**

Penyebutan atau penamaan Tari Dero (Modero) pada tari massal yang terkenal di wilayah Poso-Tojo Grup ini memiliki sejarah yang panjang. Dan di jaman moderen Tari Modero di tarikan dengan diiringi Musik Elekton.

Referensi
---------

1. ↑  Tari Dero Suku Bare'e, *", Diakses 8 Februari 2023.*
2. ↑  SUKU BARE'E, *", Diakses 8 Februari 2023.*
Bagi filem, lihat Kelisa (filem).

**Ikan Kelisa** (bahasa Inggeris: *Arowana*) juga dikenali sebagai "*Dragon Fish*" atau "*Bony-tongued Dragon*" oleh sesetengah masyarakat Cina serta para pengeksport/pengimport khususya, adalah spesis ikan hiasan eksotik air tawar yang amat diidamkan oleh kebanyakan pemelihara ikan hiasan akuarium. Ini adalah kerana spesies ini mampu mempamerkan keasliannya sebagai ikan hiasan klasik yang bermutu tinggi.

Semua ikan kelisa mempunyai kepala yang agak bertulang, dan badan memanjang yang dilitupi sisik besar dan berat dengan corak mozek terusan. Sirip dorsal dan dubur mempunyai sinar lembut dan agak panjang, manakala sirip pektoral dan ventral adalah kecil. Nama *bony-tongue* (lidah-tulang) berasal dari tulang bergigi di dasar mulut ikan kelisa, 'lidah', yang menggigit kepada gigi di lelangit mulut. Digelar *dragon* (naga) pula kerana sisik dan sesungutnya yang besar, menyerupai naga Cina. Ikan kelisa boleh mendapat oksigen dari udara dengan menyedutnya ke dalam pundi renangnya, yang berkedut dengan kapilari seperti tisu peparu.

Kelakuan
--------

Ikan kelisa merupakan haiwan karnivor. Mereka pandai melompat, dan banyak yang mencari makan berhampiran permukaan air.

Pengelasan Spesies
------------------

Ikan kelisa terbahagi kepada sepuluh spesies: tiga dari Amerika Selatan, satu dari Afrika, empat dari Asia dan dua lagi dari Australia.

*Scleropages formosus*
* Kelisa Emas
	+ Ikan Kelisa Emas Malaysia (Malaysian Golden atau Asian Bonytongue; nama sainsnya *Scleropages formosus*)
	+ Ikan Kelisa Emas Indonesia: (Indonesian Golden atau Red-Tailed Golden Arowana; nama sainsnya *Scleropages aureus*)

Ikan Kelisa adalah di bawah CITES (Convention on International Trade in Endangered Species). Dilarang menjual atau membeli Ikan Kelisa tanpa permit. Kebanyakan Ikan Kelisa di dalam akuarium rumah adalah daripada "fish farm" yang membiak ikan ini untuk dijual dan dieksport ke negeri lain, seperti Jepun dan Amerika.

Pautan luar
-----------

* Laman Kelisa Asia

Rujukan
-------

* Lim, Eugene (2006). "Arowana / Arawana". Aquarium Lore. Dicapai pada April 20, 2006.
Pintu pagar utama Istana Melawati
Pandangan sisi Istana
**Istana Melawati** merupakan istana kedua Yang di-Pertuan Agong Malaysia di Putrajaya selepas Istana Negara. Ia digunakan sebagai istana persinggahan bagi Yang di-Pertuan Agong.

Ia terletak di puncak tertinggi Wilayah Persekutuan Putrajaya, Malaysia. Pada aras ketinggian 125 meter dari paras laut, melalui istana ini hampir keseluruhan wilayah Putrajaya boleh dilihat dengan lebih dekat lagi. Istana Melawati merupakan sebuah istana singgah Yang di-Pertuan Agong Malaysia dan kaum kerabat baginda. Istana Melawati juga turut digunakan untuk tujuan mesyuarat umum, mesyuarat tertutup serta tempat perjumpaan Pemerintah dan ketua-ketua negeri yang dipengerusikan sendiri oleh Yang Di-Pertuan Agong.

Ia merupakan istana moden pertama negara yang menggunakan sepenuhnya nilai adaptasi seni reka tradisional Melayu DiRaja. Salah satu seni bina yang paling menarik yang amat sinonim dengan alam Melayu ialah binaan bumbung perabung lima.

Sejarah
-------

Istana Melawati terletak di Precint 1, Putrajaya. Pembinaan istana bermula pada 1999 dan disiapkan pada 2002. Ia memiliki konsep resort dan sebagai istana rehat bagi Yang di-Pertuan Agong. Melawati secara harafiah bererti menara kawalan. Nama istana ini diberi oleh Yang di - Pertuan Agong Almarhum Sultan Salahuddin Abdul Aziz Shah dengan nama "Melawati" yang sinonim dengan Selangor.

Seni bina
---------

Direka oleh Yang Berhormat Tengku Adnan Tengku Mansor, pemilik Seni Adnan Arkitek, istana ini terdiri daripada empat sayap utama iaitu:

* Sayap DiRaja - Penginapan peribadi
* Dewan Tetamu - Dewan Tetamu Istiadat
* Dewan Makan - Functions
* Blok pentadbiran - Pejabat

Tiga menara tinggi membentuk struktur jelas di sebelah sisi dan tengah istana. Menara ini mewakili menara pengawal silam yang terdapat di istana Melayu lama.

Bumbung tiga lapis dengan anjung terperinci dan 'buah butong' tembikar (di setiap bucu) memberikan cubaan asli untuk membina semula reka bentuk bumbung Melayu tradisi pantai timur.

Di dalam istana, di tangga utama Dewan Perjumpaan, terdapat Melawati yang diperbuat daripada kayu cengal berbumbungkan keemasan.

Dalaman
-------

Sayap DiRaja terdiri daripada: 

* Bilik peraduan
* Bilik rehat diraja
* Bilik santapan
* Pejabat Seri Paduka Baginda Yang di-Pertuan Agong
* Pejabat Seri Paduka Baginda Raja Permaisuri Agong
* Persiraman diraja (kolam mandi diraja)
* Dapur diraja
* Rumah tetamu diraja
* Galeri diraja
* Bilik mesyuarat utama
* Balai Rong Seri

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Istana Melawati*** |

* Maklumat tentang Istana Melawati
* Buku maklumat pelancongan  *Putrajaya Intelligent Garden City* (English) cetakan 2009, edaran percuma Tourism Malaysia, Kementerian Pelancongan Malaysia.
Filem **Balada** merupakan sebuah filem Melayu yang diterbitkan di Malaysia pada 1993. Filem Balada diterbitkan dalam bentuk filem warna.

Pengarah
--------

Filem Balada diarah oleh pengarah Jins Shamsudin pada 1993.

Ringkasan
---------

Desa sayangkan ibunya dan sebidang tanah pusaka peninggalan arwah bapanya semasa dia melibatkan diri dalam politik tanah air. Desa sedar bahawa kalau tanah itu jatuh ke tangan orang, tiada ertinya hidup sebagai orang Melayu yang telah mewarisi Tanah Melayu ini. Desa perlukan wangnya untul menebus balik tanah tersebut. Rakannya memberitahu bahawa tempat yang senang mendapatkan wang, terutama dengan bakat seperti Desa, ialah Kuala Lumpur untuk mencari kerja untuk menebus pergaulannya dengan masyarakat kota. Oleh kerana tidak dapat menyesuaikan diri dengan masyarakat kota, dia pulang ke kampung.

Pelakon
-------

* M. Nasir sebagai Desa
* Ogy Ahmad Daud
* Kuza
* Yusof Haslam
* Sabree Fadzil
* Jins Shamsuddin
* Noraini Hashim

Lihat juga
----------

* Filem Malaysia tahun 1993

Rujukan
-------

Pautan luar
-----------

* **Ralat Lua pada baris 31 di Modul:WikidataCheck: attempt to index field 'datavalue' (a nil value).** *Balada*  di Pangkalan Data Filem Internet (IMDb)
**Uzumaki Boruto** (うずまきボルト) ialah watak dalam anime dan manga Naruto. Dia merupakan anak kepada [[Uzumaki Naruto] dan Hyuga Hinata serta mempunyai adik perempuan bernama Uzumaki Himawari.

Latar belakang
--------------

Boruto merupakan anak pertama dari pasangan Uzumaki Naruto dan Hyuga Hinata. Merupakan cucu kepada Hokage Keempat iaitu Namikaze Minato dan Uzumaki Kushina. Merupakan pewaris keturunan klan Uzumaki dan juga klan Hyuuga yang terkenal dengan mata Byakugan. Memiliki seorang adik perempuan bernama Uzumaki Himawari. Mempunyai memiliki dua kuasa misteri yang kekal menghantuinya iaitu mata Tenseigan dan teknik Karma selepas menewaskan Otsutsuki Momoshiki.

Peribadi
--------

Menyerupai ayahnya ketika usia muda, Boruto adalah anak yang nakal, aktif dan berani. Meskipun ayahnya, Uzumaki Naruto bergelar Hokage, Boruto sangat membenci kedudukan Hokage kerana baginya, Hokage telah menghalang ayahnya untuk meluangkan masa bersama keluarga tercinta seperti orang lain. Baginya, bergelar anak dan cucu kepada Hokage dianggap sebagai satu tekanan buat Boruto dimana dia perlu menghadapi kehidupan yang penuh protokol. Bukan sahaja membenci ayahnya bahkan Boruto sangat mengidolakan seteru utama Naruto sejak kecil iaitu Uchiha Sasuke hingga menjadikan Sasuke sebagai gurunya.

Dari segi kemahiran teknik yang dimiliki Boruto, dia mampu menghasilkan teknik berasaskan dua elemen iaitu angin dan petir. Boruto juga memiliki teknik Rasengan yang unik dimana Rasengan yang dihasilkannya akan menghilang dari pandangan musuh sebelum mengenai sasaran sekaligus membuatkan musuh dalam kesukaran untuk mengelak dari terkena Rasengan Boruto.

Pautan luar
-----------

Boruto: Naruto Next Generations (dalam bahasa Inggeris)
**Pasport Syria** (Arab: جواز السفر السوريcode: ar is deprecated ) ialah dokumen perjalanan yang dikeluarkan oleh Jabatan Imigresen dan Pasport Syria kepada warga Syria untuk perjalanan antarabangsa. Pasport Syria biasanya sah selama enam tahun; namun, bagi lelaki yang akan menjalankan perkhidmatan tentera, mereka sah selama dua tahun, dan mereka perlu mendapatkan kebenaran daripada jabatan kerahan tenaga untuk pembaharuan selama dua tahun lagi.

Pasport itu mempunyai penutup biru laut dengan jata Syria. Maklumat pada muka depan dan bahagian dalam ditulis dalam tiga bahasa: Arab, Inggeris dan Perancis. Setiap halaman mempunyai tera air unik yang menggambarkan monumen Syria yang terkenal, istana atau bangunan purba, ini termasuk Krak des Chevaliers, istana Tentara Salib di Syria dan salah satu istana zaman pertengahan yang dipelihara paling penting di dunia, Masjid Umayyah dan lain-lain.

Yuran Permohonan Pasport berbeza di dalam negara dan di luar:

Luar negara:

$800 untuk pasport segera(7,200,00 SYP).

$300 untuk pasport kelajuan biasa(2,700,000 SYP).

Di dalam negara:

1002270 SYP(~$111) untuk pasport segera.

93160 SYP(~$10) untuk pasport dipercepatkan.

63160 SYP(~$7) untuk pasport biasa.

Pada April 2015, Syria menukar keperluan pasportnya supaya rakyat Syria di luar Syria, termasuk pelarian yang melarikan diri dari Perang Saudara Syria, layak mendapat pasport tanpa semakan perkhidmatan perisikan. Pasport akan dikeluarkan kepada rakyat Syria "walaupun mereka keluar secara haram atau mereka memegang pasport atau dokumen perjalanan bukan rasmi", merujuk kepada pasport yang dikeluarkan oleh wakil pembangkang Syria di Qatar. Pada masa yang sama, bayaran yang diperlukan untuk pasport digandakan kepada $800 untuk pasport baharu dan $300 untuk pembaharuan.

Semasa krisis pendatang Eropah, pasport Syria palsu didapati digunakan oleh bukan Syria untuk memohon suaka di Eropah.

Rujukan
-------

1. ↑  "مدير إدارة الهجرة والجوازات لـ سانا: آليات عمل جديدة لمضاعفة أعداد الجوازات الممنوحة- فيديو".
2. ↑  "موقع وزارة الخارجية والمغتربين- الجمهورية العربية السورية". *www.mofaex.gov.sy*. Dicapai pada 2 Julai 2023.
3. ↑  "رفع رسوم جواز «السفر الفوري» في سوريا إلى مليون وخمسة آلاف ليرة". *B2B-SY* (dalam bahasa Arab). Dicapai pada 2 Julai 2023.
4. ↑  "Syria changes passport rules for citizens abroad". Yahoo News. AFP. 26 April 2015. Dicapai pada 26 April 2015.
5. ↑  "Germany seizes fake Syrian passports in asylum inquiry". *BBC*. 4 September 2015.
6. ↑  Mesco, Manuela; Bradley, Matt; Legorano, Giovanni (12 September 2015). "Migrants Pose as Syrians to Open Door to Asylum in Europe". *Wall Street Journal*.

Pautan luar
-----------

* flagPortal Syria

|  |  |
| --- | --- |
|  | Wikimedia Commons mempunyai media berkaitan ***Pasport Syria*** |
Tuvalu mempunyai sistem pemerintahan beraja atau monarki di mana raja keturunan adalah ketua negara. Raja semasa ialah Raja Charles III, yang menjadi ketua negara pada 8 September 2022. Mahkota Tuvalu terkandung dalam raja. Walaupun raja semasa dikongsi dengan 14 negara merdeka lain dalam Negara-Negara Komanwel, setiap pemerintahan beraja negara adalah berasingan dan berbeza dari segi undang-undang. Oleh itu, baginda secara rasmi bergelar *Raja Tuvalu*, dan baginda serta ahli keluarga diraja yang lain mewakili Tuvalu di dalam dan luar negara. Walau bagaimanapun, hanya Raja yang mempunyai peranan perlembagaan.

Baginda Raja memegang semua kuasa di Tuvalu, dan Parlimen memerlukan kelulusan baginda untuk undang-undang dibuat dan untuk dokumen undang-undang tertentu sah. Ahli Parlimen yang dipilih, yang menjadi menteri, dan hakim mempunyai sebahagian besar kuasa. Baginda mempunyai beberapa kuasa penting, seperti memilih perdana menteri, tetapi ini hanya digunakan dalam situasi tertentu dan dilihat sebagai penting untuk peranan pemerintahan beraja dalam memastikan keselamatan.

Perlembagaan Tuvalu mengiktiraf raja sebagai simbol perpaduan dan identiti negara. Peranan Mahkota adalah untuk memastikan kerajaan stabil dan tidak berpihak serta mencegah penyalahgunaan kuasa. Walaupun penguasa mempunyai beberapa kuasa eksklusif, kebanyakan tugas mereka dijalankan oleh gabenor jeneral Tuvalu.

Pautan luar
-----------

* Tuvalu, di laman web Keluarga Diraja
**Koyakan dura** adalah koyakan yang berlaku di dalam dura mater otak. Ia biasanya disebabkan akibat trauma atau sebagai komplikasi selepas pembedahan.

Diagnosis
---------

Dalam kes kecederaan kepala, koyakan dura berkemungkinan berlaku dalam kes keretakan tulang tengkorak yang tertekan. Lubang gerudi dibuat melalui tengkorak biasa berhampiran bahagian yang patah, dan elevator Adson diperkenalkan. Dura asas dipisahkan dengan berhati-hati daripada serpihan tulang tertekan di atasnya. Dura yang kini kelihatan, diperiksa dengan teliti untuk memastikan jika terdapat sebarang koyakan dura.[*perlu rujukan*]

Rawatan
-------

Keseluruhan tahap koyakan dura terdedah dengan mengeluarkan tengkorak di atasnya. Tepi koyak yang lusuh dipotong. Walau bagaimanapun, langkah berhati-hati harus diambil untuk tidak mengeluarkan terlalu banyak dura kerana ia boleh meningkatkan peluang untuk merebaknya jangkitan ke dalam ruang subaraknoid. Mengeluarkan terlalu banyak dura juga akan menyukarkan untuk menutup koyakan. Jika tidak banyak kehilangan dura, jahitan terputus dibuat dengan bahan yang tidak boleh diserap. Dalam kes kehilangan dura, kecacatan ditutup menggunakan pemindahan dari fasia lata atau perikranium memandangkan tidak terdapat banyak pencemaran dura. Sekiranya berlaku pencemaran, kecacatan dibiarkan begitu sahaja dan jahitan primer dilakukan kemudian.

Jika koyakan dura dikaitkan dengan pendarahan dari saluran dura, ia digumpalkan menggunakan diatermi. Teknik ini lebih disukai kerana salurnya terlalu kecil untuk diambil oleh forsep arteri. Pembuluh besar, jika wujud, boleh dikurangkan dengan jahitan. Apabila koyakan dura dikaitkan dengan pendarahan sinus dura, cantuman perikranium digunakan untuk koyakan kecil dan cantuman otot dari temporalis digunakan untuk koyakan besar. Cantuman otot diratakan dengan mengetuk sebelum digunakan untuk cantuman.

Jika koyakan dura dikaitkan dengan kecederaan otak, pendedahan luas luka dilakukan untuk memeriksa tahap kerosakan otak. Semua tisu otak yang terdevitalisasi dikeluarkan bersama-sama dengan darah ekstravasasi, bendasing dan kepingan tulang. Semua tisu devitalisasi dan bendasing dikeluarkan dengan gabungan pengairan dan sedutan.

Selepas pembaikan dura, defisit tengkorak dirawat dengan menggunakan plat tantalum yang dibentuk atau tatahan akrilik, tiga hingga enam bulan selepas kecederaan kepala.

Rujukan
-------

1. ↑  Wolff, S.; Kheirredine, W.; Riouallon, G. (December 2012). "Surgical dural tears: Prevalence and updated management protocol based on 1359 lumbar vertebra interventions". *Orthopaedics & Traumatology: Surgery & Research*. **98** (8): 879–886. doi:10.1016/j.otsr.2012.06.016. PMID 23158786.
2. ↑  Das, S (2008). *A Concise Textbook of Surgery* (ed. 9). New Delhi. m/s. 392–3. ISBN 9788190568128. OCLC 729235461.
Alumni

  

**Sekolah Menengah Kebangsaan Methodist** atau nama ringkasnya *SMK Methodist*, merupakan sebuah Sekolah Menengah Kebangsaan yang terletak di Jalan Slim.

Pada 2009, Sekolah Menengah Kebangsaan Methodist memiliki 627 pelajar lelaki dan 610 pelajar perempuan, menjadikan jumlah keseluruhan murid seramai 1237 orang. Ia mempunyai seramai 76 orang guru.2009

Sejarah
-------

Pada awal Januari 2016, pengetua kami merupakan Encik Ganesan. Beliau merupakan seorang pengetua yang tabah dan cekal sepanjang perkhidmatan.

### Persatuan Bahasa Inggeris

Merupakan persatuan yang lama wujud di MES dan mempunyai sebuah rekod bersih dalam semua jenis pertandingan dalam negeri Perak.

Persatuan Debat Bahasa Inggeris Ala Parlimen.

Pencapaian yang sangat memberangsangkan serta melahirkan para pendebat yang lebih berkaliber.

### Persatuan Sains dan Inovasi

Persatuan yang banyak melibatkan diri dalam pelbagai pertandingan Sains dan para guru di sini berusaha tinggi supaya dapat memajukan persatuan serta dapat menggalakkan penglibatan warga sekolah secara kreatif dan inovatif.

Alamat
------

Sekolah Menengah Kebangsaan Methodist
Jalan Slim
35900, Tanjong Malim
Perak,  Malaysia
Telefon = 6054596244
Fax = 6054585496

Pautan luar
-----------

* Sekolah Menengah Kebangsaan Methodist, Tanjong Malim
**Sate pisang**, **pisate** atau ***bananacue*** ialah makanan kudap dan makanan jalanan yang terkenal di Filipina. *Bananacue* ialah lakuran bagi *banana* dan *barbecue*, yang mana dalam bahasa Inggeris Filipina merujuk pada daging yang dimasak dengan gaya menyamai sate.

Penerangan
----------

Sate pisang dibuat dengan pisang goreng jeluk yang disalut dalam gula perang bersira. Pisang yang dipakai untuk resipi ini adalah pisang nipah, yang sangat umum dipakai dalam masakan di Filipina. Ia selalunya 
dicucuk pada batang buluh, dan dijual di jalanan. Batang pencucuk hanyalah untuk memudahkan sajian dan santapan, namun hidangan ini tidak dimasak pada pencucuk (berlawanan dengan *ginanggang*).

Lihat juga
----------

* Pisang goreng
* Pisang bakar

Catatan
-------

1. ↑  Lakuran bagi *pisang* dan *sate*.

Rujukan
-------

1. ↑  Yolanda Agne (19 Januari 2023). "Beda Negara Berlainan pula Kategori Makanan Ringan". *TEMPO.CO* (dalam bahasa Indonesia).
2. ↑  Overseas Pinoy Cooking.Net website accessed on November 6, 2010
3. ↑  Filipino Food Recipes.com website accessed on Januari 13, 2015
**Kompleks Islam Darulnaim** ialah sebuah kompleks bangunan pentadbiran bagi agensi kerajaan negeri Kelantan yang terletak di Lundang, Kota Bharu, Kelantan. Ia menempatkan pejabat utama kepada agensi-agensi berkaitan hal ehwal agama Islam negeri iaitu Majlis Agama Islam dan Adat Istiadat Melayu Kelantan, Jabatan Hal Ehwal Agama Islam Kelantan, dan Jabatan Mufti Negeri Kelantan. Ia turut menempatkan sebuah dewan besar serbaguna bernama Balai Islam Negeri Kelantan. Bermula dari tahun 1983, agensi-agensi Islam negeri mula dipindahkan ke kompleks ini. Perpindahan ini adalah selaras dengan hasrat kerajaan negeri untuk menempatkan semua agensi agama yang berkaitan hal ehwal Islam dalam satu kompleks bagi memberi kemudahan kepada masyarakat berterusan. Di kawasan sekitar kompleks terdapat kedai kunci Nik Auto Key, kedai kelengkapan rumah Salamku dan turut terdapat gerai makanan.

Lihat juga
----------

* Kompleks Islam Putrajaya

Rujukan
-------

1. ↑  "Pertubuhan Kerabat Dato' Lundang Kelantan". *Facebook*. 31 Oktober 2014. Dicapai pada 28 Julai 2022.
2. 1 2  "Sejarah penubuhan". *Jabatan Mufti Negeri Kelantan*. Dicapai pada 28 Julai 2022.
Untuk kegunaan lain, sila lihat Jutawan (nyahkekaburan).
A large home valued at roughly $1,000,000 (2006) in Salinas, California, shown for scale of purchasing power
Seorang **jutawan** ialah seorang individu yang nilai bersih atau kekayaannya sama dengan atau melebihi satu juta unit mata wang. Ia boleh juga seseorang yang memiliki satu juta unit mata wang di dalam satu akaun bank atau akaun simpanan. Bergantung pada mata wang, tahap darjat tertentu dikaitkan dengan menjadi seorang jutawan, yang membuatkan jumlah kekayaan itu satu matlamat untuk beberapa orang dan hampir tidak tercapai bagi yang lain. Di negara-negara yang menggunakan sistem penamaan nombor skala pendek, seorang bilionair ialah seseorang yang mempunyai sekurang-kurangnya seribu kali sejuta dolar, euro atau mata wang negara tertentu.

Kebanyakan mata wang negara mempunyai, atau dahulu mempunyai pada pelbagai masa, satu nilai unit rendah, dalam banyak keadaan disebabkan oleh inflasi pada masa lampau. Ia jelas lebih mudah dan kurang penting menjadi seorang jutawan dalam mata wang tersebut, maka seorang jutawan (dalam mata wang tempatan) di Hong Kong atau Taiwan, sebagai contoh, mungkin jadi hanya kaya sederhana, atau boleh jadi kurang kaya daripada yang sederhana. Seorang jutawan di Zimbabwe pada 2007 boleh jadi fakir miskin.

Pada akhir tahun 2018, dianggarkan hanya lebih 14 juta jutawan AS$ atau individu bernilai bersih tinggi (HNWI) di dunia. Amerika Syarikat mempunyai bilangan tertinggi HNWI (4,900,000) dari mana-mana negara, sementara Bandar Raya New York mempunyai HNWI teramai (377,000) antara bandar yang lain.

Lihat juga
----------

|  |  |
| --- | --- |
|  | Cari ***Jutawan*** dalam Wikikamus bahasa Melayu, kamus bebas. |

* Permintaan agregat
* Bilionair
* Kekayaan
* Oligarki perniagaan
* Agihan kekayaan
* Individu bernilai bersih tinggi
* Kelompok menengah atas
* Kelompok atasan
* Pendapatan berangka enam
* Penumpuan kekayaan
* *Who Wants to Be a Millionaire?* (rancangan mainan akal)
* *The Millionaire Next Door* (buku)
* Pesta Jutawan Moscow
* Pierre Lorillard II (warga Amerika pertama dinamai seorang "jutawan")
* Senarai jutawan Afrika
* Senarai bilionair
* *Sunday Times Rich List*

Rujukan
-------

1. ↑  Marlys Harris. How to marry a billionaire. Money Magazine. 21 June 2007. Diarkibkan 1 Julai 2007 di Wayback Machine
2. ↑  Hungwe, Brian (6 February 2014). "Zimbabwe's multi-currency confusion". *BBC News* (dalam bahasa Inggeris). Dicapai pada 31 March 2019.
3. ↑  "Global Wealth Migration Review 2019". AfrAsia Bank Limited. 2019. Dicapai pada April 22, 2019.
4. ↑  "Bloomberg - Rich Folks Are Fleeing London and Lagos, Wealth Report Shows?". *www.bloomberg.com*.
5. ↑  "Map: Visualizing the Global Shift in Wealth Over 10 Years". *www.visualcapitalist.com*.
**Burung Pipit Kuning** adalah salah satu daripada haiwan yang boleh didapati di Malaysia. Nama sainsnya ialah *Motacilla flava*.

Burung Pipit Kuning merupakan burung passerine dalam kumpulan wagtail famili Motacillidae, yang termmasuk burung Pipit dan Cakar panjang("longclaw").

Spesies ini membiak dikebanyakan kawasan serdahana di Eropah dan Asia dan bertapak di Amerika Utara di Alaska. Ia menduduki kawasan lebih serdahana di julatnya, seperti Eropah timur, tetapi populasi keutara dan timur merupakan burung migrasi ke Afrika dan Asia Selatan. Populasi di Beringia menghabiskan musim sejuk jauh kebawah di persisiran Pasifik.

Anak Ekor getar kepala biru "Blue-headed Wagtail" (*M. f. flava*)
Individu terasing hadir ditempat musim sejuk ketika tempoh migriasi. Sebagai contoh, di Palau Micronesia kawanan migrasi spesies ini muncul – kelihatannya burung Pipit Kuning Laut Bering, dan termasuk banyak burung dewasa – sering dilihat, sementara lebih jauh ke utara di Marianas, hanya beberapa individual sesat – biasanya burung betina atau anak muda – kadang-kala dilihat.

Burung Pipit Kuning adalah kurus sepanjang 15–16 cm, dengan ciri-ciri ekor panjang, sentiasa bergedik sebagaimana kesemua genusnya. Ia memiliki ekor terpendek dikalangan ekor gedik Eropah ("European wagtails"). Burung Pipit Kuning jantan membiak biasanya memiliki warna zaitun di atas dan kuning di bawah. Pada yang lain, warna kuning mungkin pudar dengan putih. Kepala jantan membiak memiliki pelbagai warna bergantung kepada subspesies.

Bunyinya berciri-ciri *jeet* nyaring.

Makanan
-------

Burung Pipit Kuning pemakan serangga ini menduduki kawasan berhampiran dengan air, seperti padang bergenang.

Pembiakan
---------

*Cuculus canorus canorus* + *Motacilla flava*
Ia bersarang dicelah rumput, bertelur antara 4-8 telur serangkap.

Systematik
----------

Systematik spesies ini dan phylogeni amat mengelirukan. Hampir berdozen subspesies telah digambarkan pada sesuatu masa, dan kini antara 15-20 dianggap sahih masa kini bergantung kepada siapa yang melakukannya. Selain itu, Citrine Wagtail (*M. citreola*) membentuk kompleks spesies kryptik dengan burung ini; kedua taxa yang biasanya dihadkan merupakan paraphyletic sesama sendiri. Populasi di kawasan Beringia kadang-kala diasingkan sebagai **Eastern Yellow Wagtail** (*M. tschutschensis*).

Habitat
-------

Pautan luar
-----------

  

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  Wiles *et al.* (2000), VanderWerf *et al.* (2006)
2. ↑  Wiles *et al.* (2000)
3. ↑  Voelker (2002)
Yayasan Kebangsaan, Beit El-Hikma, Tunis-Carthage
**Kebudayaan Tunisia** adalah produk sejarah lebih daripada tiga ribu tahun dan kemasukan pelbagai etnik yang penting. Tunisia purba adalah tamadun utama yang melintasi sejarah; budaya yang berbeza, tamadun dan pelbagai dinasti berturut-turut menyumbang kepada budaya negara selama berabad-abad dengan pelbagai peringkat pengaruh. Antara budaya ini ialah Carthaginian - tamadun asli mereka, Rom (Roman Afrika), Vandal, Yahudi, Kristian, Arab, Islam, Turki, dan Perancis, sebagai tambahan kepada Amazigh asli. Campuran unik budaya ini menjadikan Tunisia, dengan lokasi geografi yang strategik di Mediterranean, teras beberapa tamadun Mare Nostrum.

Sejarah Tunisia mendedahkan masa lalu yang kaya ini di mana budaya Mediterranean yang berbeza berturut-turut mempunyai kehadiran yang kuat. Selepas Republik Carthaginian, Empayar Rom datang dan meninggalkan kesan yang berkekalan ke atas tanah dengan pelbagai monumen dan bandar seperti Amfiteater El-Jem dan tapak arkeologi kota purba Carthage, yang diklasifikasikan sebagai Tapak Warisan Dunia, salah satu daripada tujuh ditemui di Tunisia.

Selepas beberapa abad kehadiran agama Kristian, yang diwakili oleh Gereja Afrika, penaklukan Islam Arab mengubah seluruh negara dan mengasaskan sebuah kota baru bernama Al-Qayrawan, sebuah pusat terkenal untuk pencarian agama dan intelektual.

Pembinaan semula mandian wap tradisional
Dengan pengilhakan Tunisia oleh Empayar Uthmaniyah, pusat kuasa beralih dari Tunis ke Istanbul. Peralihan kuasa ini membolehkan kerajaan tempatan Provinsi Uthmaniyyah baru memperoleh lebih banyak kemerdekaan, yang dikekalkan sehingga institusi Protektorat Perancis (yang kemudiannya dilihat sebagai pendudukan). Protektorat memperkenalkan unsur-unsur budaya Perancis.

Unsur-unsur penting budaya Tunisia adalah pelbagai dan mewakili warisan yang unik dan bercampur. Warisan ini boleh dialami sendiri di muzium seperti Bardo, seni bina bandar seperti Sidi Bou Said atau medina Tunis, masakan seperti keju dan croissant Perancis, muzik yang mencerminkan pengaruh Uthmaniyyah dan kawasan budaya Tunisia yang lain.

Bacaan lanjut
-------------

* Hejaiej, Monia (1996). *Behind Closed Doors: Women's Oral Narratives in Tunis*. Rutgers University Press. ISBN 9780813523767.

Pautan luar
-----------

* flagPortal Tunisia

|  |  |
| --- | --- |
|  | Wikimedia Commons mempunyai media berkaitan ***Kebudayaan Tunisia*** |

* Information about events and festivals in Tunisia
* Arfaoui, Jamel. "Tunisia Celebrates Muslim New Year." Magharebia.
* Gordon, Raymond G. "Languages of Tunisia." Ethnologue. 2005.
* Keating, Michael J. "On the Oasis of Douz: Tunisia’S International Sahara Festival." Washington Report. 2005.
* "A Passion for Creativity." Middle East 304 (2000): 2. Academic Search Premier. EBSCO. University of Minnesota, Duluth.
* "Tunisia Demographics Profile 2007." Index Mundi.
* Kjeilen, Tore. "Tunisia: Religions & Peoples." LookLex Encyclopedia. 1996.
* "Tunisia: Location, Population, Religion, Membership, Currency." Arabic German Consulting. Arabic German Consulting.
Darjah Kebesaran Peringkat Kedua, **Darjah Sri Sultan Ahmad Shah Pahang** yang membawa gelaran Dato’ adalah dicadangkan bagi kurniaan terutamanya kepada mereka yang telah memberikan perkhidmatan terpuji dan cemerlang kepada Raja Pemerintah, Negeri Pahang Darul Makmur dan rakyat keseluruhannya. Pengurniaan ini biasanya diberikan kepada Pegawai Kerajaan Gred Jawatan Utama Sektor Awam (JUSA) A, B dan C ke atas atau yang setaraf dengannya dalam Perkhidmatan Kerajaan, Badan-Badan Berkanun atau Penguasa-Penguasa Tempatan atau kepada sesiapa sahaja yang difikirkan layak menerimanya. Bintang Darjah Kebesaran ini hendaklah serupa dengan Bintang Darjah Kebesaran Peringkat Pertama, tetapi enamelnya berwarna biru muda.

Lencana
-------

Serupa dengan Lencana Darjah Kebesaran Peringkat Pertama, Sri Sultan Ahmad Shah Pahang.

Riband atau Selepang Darjah Kebesaran ini hendaklah selepang panjang selebar 3½ inci yang berwarna hijau dan berjalurkan warna kuning di tepinya. Di tengah-tengahnya pula terdapat jalur kuning diapit dengan jaluran putih dan hitam.

Gelaran pemakaian
-----------------

Ahli-ahli lelaki dan perempuan yang telah dianugerahkan Darjah Kebesaran Peringkat Kedua bolehlah menggunakan gelaran Dato' sebelum nama mereka pada setiap masa. Isteri kepada ahli yang dikurniakan Darjah Kebesaran ini boleh menggunakan gelaran Datin sebelum nama mereka pada setiap masa.

Penerima terkenal
-----------------

* Ishak Muhamad
* Abdul Rahim bin Abu Bakar
* Tengku Azlan ibni Almarhum Sultan Abu Bakar Ri’ayatuddin Al-Mu’azzam Shah
* Ismail Abd Muttalib
* Sudirman Haji Arshad
* Mohd Zaman Khan
* Arshad Ayub
* Noraini Ahmad
* Abdul Rahman Arshad
* Raja Kamarul Bahrin

Rujukan
-------

1. ↑  Maklumat darjah kebesaran
2. ↑  Sudirman terima gelaran 'Datuk'
**Pusat Konvensyen Fukuoka** (福岡国際会議場, *Fukuoka kokusai kaigijou*) di Hakata-ku, Fukuoka, Jepun ialah koleksi tiga bangunan berasingan yang dikendalikan oleh Yayasan Pusat Konvensyen Fukuoka.

Pusat Fukuoka Kokusai
---------------------

Pusat Fukuoka Kokusai, Nov. 2005 honbasho
Pusat Fukuoka Kokusai dibuka pada 1981 (42 tahun yang lalu) (1981). Kejohanan Sumo diadakan di sini setiap November. Banyak Kejohanan Grand Sumo diadakan di sini dan semuanya menarik ramai pengunjung.

Marine Messe Fukuoka
--------------------

Marine Messe Fukuoka
**Marine Messe Fukuoka** dibuka pada 1995 (28 tahun yang lalu) (1995) untuk Universiade Musim Panas 1995. Salah satu kegunaan utamanya ialah sebagai arena sukan dalaman. Kapasiti arena adalah sehingga 15,000 orang untuk acara sukan dan sehingga 13,000 orang untuk konsert. Ia menjadi tuan rumah Kejohanan Bola Keranjang Asia 1999, Kejohanan Akuatik Dunia 2001 dan pusingan awal semasa Kejohanan Dunia Bola Tampar 2006

Pemuzik Jepun Misia, Koda Kumi dan Ayumi Hamasaki biasanya bermain di sini untuk lawatan arena.[*perlu rujukan*]

Pusat Kongres Antarabangsa Fukuoka
----------------------------------

Pusat Kongres Antarabangsa Fukuoka dibuka pada 2003 (20 tahun yang lalu) (2003).[*perlu rujukan*]

Rujukan
-------

1. ↑  "【マリンメッセ福岡】". *www.marinemesse.or.jp* (dalam bahasa Jepun). Dicapai pada 2021-06-16.
2. ↑  "Schedule of the Year's Sumo Basho – The Japan Times Online". Diarkibkan daripada yang asal pada 16 Januari 2013. Dicapai pada 2007-06-15.CS1 maint: bot: original URL status unknown (link)
3. ↑  "【Marine Messe Fukuoka】FUKUOKA CONVENTION CENTER". *Marinemesse.or.jp*. Dicapai pada 2018-05-21.
4. ↑  "【一般財団法人 福岡コンベンションセンター】". *www.marinemesse.or.jp* (dalam bahasa Jepun). Dicapai pada 2021-06-16.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pusat Konvensyen Fukuoka*** |

* Tapak web rasmi
***Terpaling Juara*** adalah merupakan sebuah program nyanyian realiti TV berformat baharu yang disiarkan di TV3. Program ini mulai disiarkan buat julung kalinya pada 21 Ogos 2022 iaitu pada setiap hari Ahad jam 9 malam.

Format pertandingan
-------------------

Terpaling Juara mempertaruhkan 3 kapten bersama-sama 6 peserta dimana 3 terdiri daripada penyanyi popular dan 3 lagi daripada bintang baru. Kapten akan membimbing seorang penyanyi popular dan seorang penyanyi baru tersebut.

Mereka akan membuat persembahan minggu yang bertemakan playlist AJL iaitu dimana lagu-lagu popular Anugerah Juara Lagu akan diberikan nafas baru yang mana pastinya akan menggamit nostalgia penonton untuk program ini.

Senarai musim
-------------

Rencana utama: Terpaling Juara (musim 1)
(Umur peserta dicatat sewaktu pertandingan)

| Kapten | Peserta | Umur | Asal | Status |
| --- | --- | --- | --- | --- |
| Akim Ahmad | Aqeesh Aleeya | 18 | Selangor | Junior |
| Hazami | 47 | Perak | Senior |
| Hael Husaini | Rahmad Mega | 52 | Johor | Senior |
| Shazreen Shaharum | 26 | Melaka | Junior |
| Naim Daniel | Aqmal Ramdan | 25 | Melaka | Junior |
| Ifa Raziah | 46 | Kedah | Senior |

Penglibatan
-----------

Musim 1 (2022)
Pengacara
* Haziq Hussni (Konsert)
* Shiha Zikir (Konsert)
* Neeta Manis (Glamroom)

Kapten
* Akim Ahmad (Juara AJL 30)
* Hael Husaini (Juara AJL 32 & 33)
* Naim Daniel (Juara AJL 34)

Juri Tetap
* Dato’ Hattan
* Fauziah Latiff

Rujukan
-------
**Tuan Haji Abd Rahman Salleh** ialah seorang tokoh agama Islam di Mlaysia. Beliau merupakan ahli Jawatankuasa Syariah Negeri Perak dari 1998-2004. Beliau merupakan pengajar di Kolej Melayu Kuala Kangsar, Perak.

Latar belakang
--------------

Abd Rahman dilahirkan di Pulau Tiga, Kampung Gajah, Perak. Bapanya Tuan Guru Haji Salleh bin Abd Rahman. Beliau memulakan pendidikan di Sekolah Melayu Pulau Tiga (1946-1949) dan Madrasah Irsyadiah, Batu 26, Bagan Datoh, Perak. Beliau kemudiannya belajar di Madrasah Idrisiah Bukit Chandan, Kuala Kangsar, Perak (1954-1956) diikuti Kolej Islam Malaya pada 1957-1962. Rakan seangkatan beliau di Kolej Islam antaranya ialah Dato' Dr. Abdul Hamid Othman, Dato' Dr Mohd Yusof Noor, Profesor Dato' Dr. Ismail Ibrahim, Ustaz Ahmad Awang, Ustaz Bukhari Harun, Ustaz Haji Juraij Haji Sulaiman dan Dr. Fauzi Awang.

Kerjaya
-------

Abd Rahman mula mengajar di Kolej Melayu Kuala Kangsar pada tahun 1963 hingga 1985. Beliau juga pernah ditawarkan menghadiri latihan mengajar di Pusat Bahasa Arab Universiti Raja Saud, Riyadh pada tahun 1982. Pada tahun 1998, beliau dilantik sebagai ahli Jawatankuasa Syariah Negeri Perak sehingga beliau meninggal dunia.

Anugerah dan pengiktirafan
--------------------------

* Perak Darul Ridzuan
	+ Pingat Jasa Kebaktian (PJK) - 1980
	+ Tokoh Akedemik dan Pendidikan Negeri Perak - 1986
	+ Tokoh Maal Hijrah Negeri Perak - 2001.

Meninggal dunia
---------------

Pada 25 April 2004 di Hospital Besar Kuala Lumpur beliau telah meninggal dunia dan dikebumikan tanah perkuburan Jalan Baru Kuala Kangsar-Manong, Perak.

Rujukan
-------

1. ↑  "Abd Rahman Salleh kembali ke rahmatullah". *Jabatan Mufti Negeri Perak*. 26 April 2004. Diarkibkan daripada yang asal pada 15 Januari 2005. Dicapai pada 5 Ogos 2021.
**Karol Croes** (lahir 24 Disember 1996) ialah model dan ratu cantik Aruba yang dinobatkan sebagai ratu Miss Aruba 2023. Dia akan mewakili Aruba pada pertandingan Miss Universe 2023 di El Salvador.

Kehidupan awal
--------------

Croes dilahirkan dan dibesarkan di Oranjestad, Aruba. Dia dibesarkan dalam persekitaran yang kreatif. Dia adalah anak kepada seorang pemuzik dan seorang usahawan. Semasa Croes di sekolah menengah, dia berkhidmat sebagai ketua kelab amal sekolahnya Builders Club, yang mengajarnya kepentingan berkhidmat kepada masyarakat, pengurusan projek dan kemahiran kepimpinan. Dia kemudiannya memulakan Pan pa mi ruman, sebuah pergerakan yang menggalakkan persekitaran dan perhubungan yang sihat untuk anak-anak muda yang berumur antara 12 dan 18 tahun.

Pertandingan ratu cantik
------------------------

### Miss Aruba 2023

Pada 20 Ogos 2023, Croes bersaing dengan 5 finalis lain di Miss Aruba 2023 di Pusat Konvensyen Renaissance di Oranjestad dan memenangi gelaran itu dan digantikan oleh Kiara Arends.

### Miss Universe 2023

Pada 18 November 2023, Croes akan mewakili Aruba di Miss Universe 2023 di San Salvador, El Salvador.

Rujukan
-------

1. ↑  "Karol Croes - Miss Universe Aruba" (dalam bahasa Inggeris). missuniversearuba.org. 2023-08-21.
2. ↑  "Miss Universe Aruba 2023 is Karol Croes" (dalam bahasa Inggeris). PAGEANT Circle. 2023-08-21.
3. ↑  "Karol Croes Crowned Miss Universe Aruba 2023" (dalam bahasa Inggeris). Caribbean Entertainment Magazine. 2023-08-21.
4. ↑  "Miss Universe Aruba 2023 is Karol Croes" (dalam bahasa Inggeris). Missosology. 2023-08-21.

Pautan luaran
-------------

  


| Anugerah dan pencapaian |
| --- |
|
| Didahului oleh**Kiara Arends** | **Miss Aruba**2023 | Diikuti oleh:**-** |
|